La assemblee dal Consei de Europe e à votât une risoluzion che e domande ae Russie di ritirâ il so ricognossiment ae indipendence de Abkhazie e de Ossezie meridionâl e di rispietâ la integritât teritoriâl dal stât gjeorgjian. Lis autoritâts russis, dut câs, a àn daurman rispuindût di no vê nissune intenzion di fâ ziruc. La Russie, in plui di ricognossi lis dôs republichis caucasichis, e à za sotscrit cun lôr dai acuardis di difese. Propit inte suaze de colaborazion militâr tra chescj paîs, si podarès viodi in curt in Abkhazie la nassite di une base navâl pe flote russe dal mâr Neri.
Font: Nationalia, 29/01/09
fur_Latn fra_Latn